**MINISTRSTVO ZA KULTURO**

**MINISTRSTVO ZA IZOBRAŽEVANJE, ZNANOST IN ŠPORT**

**MINISTRSTVO ZA GOSPODARSKI RAZVOJ IN TEHNOLOGIJO**

Številka: 0100-92/2018/2

Datum: 31. 1. 2018

Zadeva: Pristojnost za izdajo soglasja k plačnemu razredu direktorja

Spoštovani,

prejeli smo dopis v katerem nas sprašujete, kateri minister je skladno s petim odstavkom 11. člena Zakona o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv in [67/17](http://www.uradni-list.si/1/objava.jsp?sop=2017-01-3165)) in z drugim odstavkom 3. člena Uredbe o plačah direktorjev v javnem sektorju (Uradni list RS, št. 68/17 in 4/18) pristojen za izdajo soglasja k plačnemu razredu za določitev osnovne plače ravnatelja in direktorja pri proračunskih uporabnikih, katerih ustanovitelj in financer je lokalna skupnost.

Glede na to, da se izdaja soglasja nanaša na določitev plače direktorja in gre torej za uresničevanje predpisov, ki urejajo **plačni** sistem menimo, da bi bilo ustrezno, da se za ugotovitev pristojnega ministrstva za dodelitev soglasja k plačnemu razredu direktorja, uporablja Seznam registra proračunskih uporabnikov (podskupina proračunskih uporabnikov) Uprave Republike Slovenije za javna plačila, določen s Pravilnikom o določitvi neposrednih in posrednih uporabnikov državnega in občinskih proračunov (Uradni list RS, št. 46/03, v nadaljevanju: pravilnik), ki je skladno s prvo točko prvega odstavka 6. člena pravilnika objavljen na spletni strani Uprave Republike Slovenije za javna plačila.

Če ministrstvo meni, da je klasifikacija v Seznamu registra proračunskih uporabnikov sporna predlagamo, da se obrne na Upravo Republike Slovenije za javna plačila s predlogom spremembe podskupine proračunskega uporabnika.

S spoštovanjem,

mag. Igor Kotnik

generalni direktor

Poslano:

* naslovnikom po e-pošti

V vednost:

* Generalnemu sekretariatu Vlade RS po e-pošti: gp.gs@gov.si
* Ministrstvu za finance po e-pošti: gp.mf@gov.si
* Upravi RS za javna plačila po e-pošti: [ujp@ujp.gov.si](mailto:ujp@ujp.gov.si)